**MEGÁLLAPODÁS**

Amely létrejött **Simonfa Községi Önkormányzat** (cím: 7474 Simonfa, Ady E. u. 1., képviseli: Bodrog Gábor polgármester), **Zselickislak Községi Önkormányzat** (cím: 7400 Zselickislak, Kossuth L u. 57., képviseli: Bene Sándor polgármester), **Zselicszentpál Községi Önkormányzat** (cím: 7474 Zselicszentpál, Fő u. 42., képviseli: Szabó József polgármester) és **Kaposvár Megyei Jogú Város Önkormányzata** (cím: 7400 Kaposvár, Kossuth tér 1., képviseli: Szita Károly polgármester), együttesen Önkormányzatok között a mai napon, az alábbi feltételekkel:

1. Önkormányzatok rögzítik, hogy a „**40. Simonfa-Zselickislak-Zselicszentpál-Töröcske szennyvíz**” víziközmű-rendszer tulajdoni viszonyait a jelen megállapodás mellékletét képező 2007 március 5-én kelt „Megállapodás a Kaposvár, Töröcskei varosrész, Simonfa, Zselickislak és Zselicszentpál települések szennyvízelvezetési programjáról” dokumentum 6. pontja rögzíti.
2. A települési Önkormányzatok rögzítik, hogy a víziközmű-szolgáltatásról szóló 2011. évi CCIX. törvényben ( továbbiakban Vksztv.) és annak végrehajtására kiadott 58/2013. (II. 27.) Korm. rendeletben (Vhr.) az ellátásért felelősök számára meghatározott jogok gyakorlása és kötelezettsége teljesítése az adott víziközmű elemet tulajdonló önkormányzatokat tulajdoni aranyuk szerint illeti valamint terheli.
3. Önkormányzatok rögzítik, hogy az 1. pontban meghatározott víziközmű-rendszer szolgáltatója a **KAVÍZ Kaposvári Víz és Csatornamű Kft.** (cím: 7400 Kaposvár, Áchim A. u. 2., képviseli: Genczler István ügyvezető).
4. Önkormányzatok megállapodnak, hogy a víziközmű-rendszeren tulajdonnal rendelkező ellátásáért felelősök Vksztv. 5/G §. szerinti képviseletét **Kaposvár Megyei Jogú Város Önkormányzata** látja el. Képviseli az ellátásért felelősöket a Magyar Energetikai és Közmű-szabályozási Hivatal (MEKH) által indított, illetve a KAVÍZ Kaposvári Víz- és Csatornamű Kft. által kezdeményezett eljárások során.

Jelen megállapodást Kaposvár Megyei Jogú Város Önkormányzata …………határozatával,

Simonfa Község Önkormányzata …………határozatával,

Zselicszentpál Község Önkormányzata ………határozatával,

Zselickislak Község Önkormányzata………határozatával

hagyta jóvá és a víziközmű-rendszer vonatkozásában kiadott működési engedély (száma:………) időtartamáig, illetve a szerződő felek Vksztv. 5/G.§ szerinti ellenkező tartalmú döntéséig hatályos

Kaposvár, 2017. ……………….. …

 ………………………… …………………………

 **Bodrog Gábor Bene Sándor**

 *polgármester polgármester*

 Simonfa Községi Önkormányzat Zselickislak Községi Önkormányzat

 ………………………… …………………………

 **Szabó József Szita Károly**

 *polgármester polgármester*

 Zselicszentpál Községi Önkormányzat Kaposvár Megyei Jogú Város Önkormányzata